Document ID: 31992R1084

ΚΑΝΟΝΙΣΜΟΣ (ΕΟΚ, Ευρατόμ, ΕΚΑΧ) αριθ. 1084/92 ΤΟΥ ΣΥΜΒΟΥΛΙΟΥ της 28ης Απριλίου 1992 για την τροποποίηση του κανονισμού (ΕΟΚ) αριθ. 422/67/ΕΟΚ, αριθ. 5/67/Ευρατόμ περί καθορισμού του καθεστώτος χρηματικών απολαβών του Προέδρου και των μελών της Επιτροπής, του Προέδρου, των δικαστών, των γενικών εισαγγελέων και του γραμματέως του Δικαστηρίου, καθώς και του Προέδρου, των μελών και του γραμματέως του Πρωτοδικείου, και του κανονισμού (ΕΟΚ, Ευρατόμ, ΕΚΑΧ) αριθ. 2290/77 περί καθορισμού του καθεστώτος χρηματικών απολαβών των μελών του Ελεγκτικού Συνεδρίου
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 6,
τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 78ε,
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 206,
τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 180,
το πρωτόκολλο περί των προνομιών και ασυλιών των Ευρωπαϊκών Κοινοτήτων, και ιδίως το άρθρο 20 και 21,
Εκτιμώντας ότι:
ο κανονισμός (ΕΟΚ, ΕΚΑΧ, Ευρατόμ) αριθ. 3831/91 του Συμβουλίου της 19ης Δεκεμβρίου 1991 που τροποποιεί τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται επί του λοιπού προσωπικού αυτών των Κοινοτήτων για τη θέσπιση της προσωρινής συνεισφοράς (1), εισήγαγε για τον σκοπό αυτό το άρθρο 66α στον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων-
ότι αυτή η συνεισφορά θα πρέπει να εφαρμοσθεί κατ' αναλογία, και στον Πρόεδρο και τα μέλη της Επιτροπής, στον Πρόεδρο, τους δικαστές, τους γενικούς εισαγγελείς και τον γραμματέα του Δικαστηρίου, στον Πρόεδρο, τα μέλη και τον γραμματέα του Πρωτοδικείου, καθώς και στα μέλη του Ελεγκτικού Συνεδρίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Το άρθρο 19α του κανονισμού (ΕΟΚ) αριθ. 422/67/ΕΟΚ, αριθ. 5/67/Ευρατόμ (2), αντικαθίσταται από το ακόλουθο κείμενο:
"Άρθρο 19α
Το άρθρο 66α του κανονισμού υπηρεσιακής κατάστασης των υπαλλήλων εφαρμόζεται, κατ' αναλογία, και στον Πρόεδρο και τα μέλη της Επιτροπής, στον Πρόεδρο, τους δικαστές, τους γενικούς εισαγγελείς και τον γραμματέα του Δικαστηρίου, καθώς και στον Πρόεδρο, τα μέλη και τον γραμματέα του Πρωτοδικείου."
2. Το άρθρο 19α του κανονισμού (ΕΟΚ, Ευρατόμ, ΕΚΑΧ) αριθ. 2290/77 (3) αντικαθίσταται από το ακόλουθο κείμενο:
"Άρθρο 19α
Το άρθρο 66α του κανονισμού υπηρεσιακής κατάστασης των υπαλλήλων εφαρμόζεται, κατ' αναλογία, και στα μέλη του Ελεγκτικού Συνεδρίου."
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 28 Απριλίου 1992.

Labels: 2
9
15